มีตุ่มแดงแข็งเกิดบริเวณฝ่าเท้า มีอาการเป็นๆหายๆ ไม่คัน มีแค่เจ็บ กดไปแล้วเจ็บ เจ็บทั้งส้นเท้าที่ไม่เกิดจุดแดงด้วย แบบนี้เป็นอาการอักเสบรึเปล่าคะ
สวัสดีค่ะ อาการมีตุ่มแดงแข็งเกิดขึ้นที่บริเวณฝ่าเท้า ไม่คัน กดแล้วเจ็บ อาจจะเกิดจาก ตุ่มจากการอักเสบหรือติดเชื้อแบคทีเรียหรือเชื้อราที่ผิวหนัง การติดเชื้อหูดจะเป็นตุ่มแข็งหนา กดเจ็บเวลาลงน้ำหนักได้ ตาปลา หรือการมีผื่นผิวหนังอักเสบชนิดเป็นเฉียบพลัน ทำให้มีตุ่มน้ำหรือตุ่มแดงรวมกันกลายเป็นก้อนใหญ่ การมีฝีหนอง การถูกแมลงกัด ผื่นลมพิษ ส่วนโรคในกลุ่มกระดูกและเส้นเอ็นอาจจะกดเจ็บได้เช่นกัน และมักไม่ค่อยทำให้คันในเบื้องต้น งดการทำกิจกรรมใดๆที่ต้องลงน้ำหนักหรือกระแทกตรงบริเวณฝ่าเท้าที่มีอาการมากๆไปก่อน ใช้น้ำเปล่าสะอาดล้างภายนอก รักษาความสะอาดของผิวหนังรอบๆให้ดี ไม่ไปแกะเกาบริเวณที่เป็น ถ้าเป็นตุ่มแข็งๆอาจจะนึกถึงกลุ่มหูดหรือตาปลาได้มากที่สุดการให้ได้การวินิจฉัยที่แน่ชัดจำเป็นต้องตรวจร่างกายประกอบไปร่วมด้วย สังเกตอาการค่ะ ถ้าตุ่มดังกล่าวเป็นมากขึ้นเรื่อยๆ ปวด บวม แดง ร้อน หรือมีเลือดหรือหนองไหลจากตุ่ม อาจบ่งบอกถึงการติดเชื้อที่ผิวหนังหรือชั้นใต้ผิวหนัง ที่ควรไปพบแพทย์เพื่อตรวจประเมินต่อไป